Породична народна лирска песма

**Највећа је жалост за братом**

Сунце зађе за Невен за гору,  
Јунаци се из мора извозе,  
Бројила и млада Ђурђевица,  
Све јунаке на број набројила,  
До три њена добра не наброји:  
Прво добро Ђурђа господара,  
Друго добро ручнога ђевера,  
Треће добро брата рођенога.  
За Ђурђем је косу одрезала,  
За ђевером лице изгрдила,  
А за братом очи извадила.  
Косу реже, коса опет расте;  
Лице грди, а лице израста;  
Али очи не могу израсти,  
Нити срце за братом рођеним.

**1.** Слика сунца које залазинајављује \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2**. Ко се није вратио из битке?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Народни певач бол младе Ђурђевице услед губитка најмилијих показује песничким сликама које имају скривено значење. Повежи чланове породице са делом тела преко кога је изражен степен патње.

муж лице

девер очи

брат коса

**3.** Бол младе Ђурђевице приказан је поступно, песничким сликама које су поређане по јачини, од најслабије до најјаче. Такво стилско средство зове се **градација**. Подвуци све три слике.

**4**. Која је љубав највећа?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** Посебан однос према брату приказује придев \_\_\_\_\_\_\_\_\_\_\_\_\_\_\_\_\_\_\_.

**6.** Препиши стихове у којима је дата јачина патње која неће проћи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Какви су односи били у прошлости показује:

реч која описује Ђурђа: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

име Ђурђеве жене:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

придев који описује девера:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8.** У народној лирици формулативни су примери удвајања корена речи (везак везла, град градила). Таква појава назива се **парономазија**.

Препиши из песме један такав пример: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9.** Пронађи стихове у којима запажаш контраст и препиши два пара глагола којима је контраст исказан:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**10.** Опиши један породични догађај уз осећања и градацију.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**